قومی جمہوری اتحاد (بھارت)

قومی جمہوری اتحاد ( این ڈی اے ) ہندوستان کی مرکزی سیاسی جماعتوں کا اتحاد ہے. 1998 میں اس کے قیام کے وقت، یہ اتحاد بھارتی جنتا پارٹی (بی جے پی) کی قیادت میں کیا گیا تھا اور اس اتحاد میں 13 ریاستوں کی جماعتیں شامل تھیں۔ اس کے قائد سابق وزیر اعظم اٹل بہاری واجپئی تھے . اتحاد کی نمائندہ سابق نائب وزیر اعظم لال کرشن ایڈوانی تھے اور اتحاد کی قیادت کی نیابت بھی ان کے سپرد تھی۔ نریندر مودی ، موجودہ وزیراعظم قومی مجلس (لوک سبھا) رہنما ہیں اور ارون جیٹلی ، مالیاتی وزیر، ریاستی مجلس (راجیہ سبھا) کے رہنما ہیں۔ قومی جمہوری اتحاد نے 1998 سے 2004 تک حکومت کی اور دوبارہ 2014 ء کے عام انتخابات میں اقتدار میں آئی۔ اس کے رہنما، نریندر مودی کو 26 مئی 2014 کو بھارت کے وزیر اعظم کے طور پر منتخب کیا گیا.

تاریخ 

قومی جمہوری اتحاد کا قیام مئی ٨٩٩١؁ء کو عام انتخابات کے مقابلے میں شامل ہونے کے لیے کیا گیا۔ یہ اتحاد بھارتی جنتا پارٹی کی قیادت میں کیا گیا تھا، جس میں کئی ریاستی پارٹیاں، جیسے کہ سمتا پارٹی، آل انڈیا انا دراوڈا منیترا کازا گام (اے اے اے ڈی ایم کے) شیوا سینا  اور تیلو دیسم پارٹی (ٹی ڈی پی) شامل تھیں۔ قومی جمہوری اتحاد 1998 کے انتخابات میں معمولی اکثریت حاصل کرنے میں کامیاب ہوئی اور اٹل بہاری واجپئی وزیر اعظم کے طور پر منتخب ہوئے۔ لیکن یہ حکومت ایک سال کے اندر اندر ختم ہو گئی ہے کیونکہ (اے اے اے ڈی ایم کے) نے اس کی حمایت سے انکار کر دیا۔ بعد میں چند علاقائی جماعتوں کے داخلے کے بعد، قومی جمہوری اتحاد نے 1999 کے انتخابات میں بڑی اکثریت کے ساتھ جیت حاصل کی۔ اور اس دفعہ مکمل پانچ سالہ مدت کے لیے اٹل بہاری واجپائی وزیر اعظم بنائے گئے۔

قومی جمہوری اتحاد (این ڈی اے) نے 2004 کے آغاز میں ہی شیڈول کے چھ ماہ قبل انتخابات کا مطالبہ کیا. اس وقت کا انتخاب (انڈیا شائنینگ) روشن ہندوستان کے نعرے پر مبنی تھا، لیکن ہندوستان کی معاشی صورت حال میں تیز رفتار تبدیلی کی ذمہ دار، این ڈی اے کو شکست سے دوچار ہوناپڑا، قومی جمہوری اتحاد نے صرف 186 نشستیں حاصل کی تھی۔ متحدہ ترقی پسند اتحاد کی قیادت کرتے ہوئے کانگریس نے ٢٢٢ نشستیں حاصل کی اور منموہن سنگھ وزیر اعظم کے طور پر اٹل بہاری واجپائی کی جگہ منتخب کیے گئے۔

حوالہ جات 

1998ء میں قائم ہونے والی سیاسی جماعتیں
بھارت میں 1998ء کی تاسیسات
بھارت میں اتحادی حکومتیں
بھارت میں سیاسی جماعتی اتحاد
چھوٹے پیغام خانوں کا استعمال کرنے والے مضامین
Short description is different from Wikidata